

ประกาศองค์การบริหารส่วนตำบลเขาชะเมา
เรื่อง นโยบายการควบคุมเครื่องดื่มแอลกอฮอล์
………..………………………………………………………..…………
	 ตามพระราชบัญญัติควบคุมเครื่องดื่มแอลกอฮอล์ พ.ศ. 2551 ซึ่งมีผลใช้บังคับตั้งแต่
วันที่ 14 กุมภาพันธ์ 2551 เป็นตันไป โดยสาระสำคัญกฎหมายดังกล่าวมุ่งเน้นการควบคุม 5 มาตรการหลักๆ ได้แก่ การควบคุมสถานที่ห้ามดื่มห้ามขาย ควบคุมด้านวันเวลาที่จำหน่าย ควบคุมอายุและพฤติการณ์ของผู้ซื้อ ควบคุมวิธีการหรือลักษณะ การขายเครื่องดื่มแอลกอฮอล์และควบคุมการโฆษณา เพื่อเป็นการดำเนินงานด้านมาตรการควบคุม ควบคุมเครื่องดื่มแอลกอฮอล์ตามพระราชบัญญัติควบคุมเครื่องดื่มแอลกอฮอล์ พ.ศ. 2551 โดยองค์การบริหารส่วนตำบลเขาชะเมา เป็นเขตปลอดแอลกอฮอล์ โดยประกาศให้ทราบและถือปฏิบัติ ดังนี้
	1. กำหนดให้องค์การบริหารส่วนตำบลเขาชะเมา และศูนย์พัฒนาเด็กเล็กในสังกัดองค์การบริหารส่วนตำบลเขาชะเมา เป็นเขตปลอดแอลกอฮอล์ ตามกฎหมาย ห้ามมิให้มีการขาย ตามมาตรการ 27 และห้ามดื่ม ตามมาตรการ 31 ตามพระราชบัญญัติควบคุมเครื่องดื่มแอลกอฮอล์ พ.ศ. 2551 ทั้งในและนอกเวลาราชการ รวมถึงบุคคลภายนอกที่เข้ามาใช้สถานที่ ในการจัดกิจกรรมหรือจัดงานตามประเพณี ต้องปฏิบัติตามตามพระราชบัญญัติควบคุมเครื่องดื่มแอลกอฮอล์ พ.ศ. 2551 ผู้ฝ่าฝืนระวาง โทษปรับ ตามอัตราที่กฎหมายกำหนด	2. สนับสนุนให้บุคลากรในสังกัดเป็นแบบอย่างที่ดีในการไม่ดื่มแอลกอฮอล์
	3. สนับสนุนการป้องกันผู้ดื่มแอลกอฮอล์หน้าใหม่ สำหรับบุคลากรในสังกัด
	4. สนับสนุนให้การประชาสัมพันธ์ การจัดกิจกรรมรณรงค์ให้บุคลากรในสังกัด และประชาชนทั่วไป เกิดแรงจูงใจในการ ลด ละ เลิก แอลกอฮอล์
	5. จัดกิจกรรมให้ความรู้ ตามพระราชบัญญัติควบคุมเครื่องดื่มแอลกอฮอล์ พ.ศ. 2551 กับร้านค้า หรือผู้ขายปลีกและประชาชนทั่วไป
	6. สนับสนุนการสร้างความร่วมมือกับหน่วยงานภาครัฐ ภาคเอกชน ภาคีเครือข่ายประชาชนในการสร้างค่านิยมไม่ดื่มแอลกอฮอล์
	7. ปฏิบัติตามพระราชบัญญัติควบคุมเครื่องดื่มแอลกอฮอล์ พ.ศ. 2551 
		    จึงประกาศให้ทราบโดยทั่วกัน 
			ประกาศ  ณ  วันที่  15  เดือน  กรกฎาคม พ.ศ. 2568	

                                             (นายสมพร  พันธ์เฉลิมชัย)
		   	      นายกองค์การบริหารส่วนตำบลเขาชะเมา
image2.png




image1.wmf

oleObject1.bin



